Cuprins

[**CAIET DE SARCINI** 2](#_Toc60770588)

[**1. INTRODUCERE - CONTEXT** 3](#_Toc60770589)

[**2. OBIECTUL CONTRACTULUI** 4](#_Toc60770590)

[**3.** **SPECIFICAȚII TEHNICE** 4](#_Toc60770591)

[3.1. Obiectul achiziției 4](#_Toc60770592)

[**4. Obligațiile prestatorului și ale beneficiarului** 5](#_Toc60770593)

[4.1. Obligațiile prestatorului 5](#_Toc60770594)

[4.2. Obligațiile beneficiarului 5](#_Toc60770595)

[4.3. Raportări 6](#_Toc60770596)

[4.4. Cerințe privind tehnoredactarea și grafica 6](#_Toc60770597)

[4.5. Rezultate așteptate / livrabile 7](#_Toc60770598)

[**5. DISPOZIȚII COMUNE** 7](#_Toc60770599)

[**6. CERINȚE PENTRU PREGĂTIREA OFERTEI TEHNICE** 9](#_Toc60770600)

[**7. CERINȚE PRIVIND MODUL DE ÎNTOCMIRE A PROPUNERII FINANCIARE** 11](#_Toc60770601)

[**8. CRITERIUL DE ATRIBUIRE** 11](#_Toc60770602)

[**9. RECEPȚIA** 11](#_Toc60770603)

[**10. MODALITĂȚI DE PLATĂ** 11](#_Toc60770604)

[**11. DISPOZIȚII FINALE** 11](#_Toc60770605)

 **APROBAT,**

 **PRIMAR**

 **Ion COVACI**

# **CAIET DE SARCINI**

**”Servicii elaborare studii: Studiu privind analiza riscurilor de apariție a dezastrelor naturale și antropice și a tratamentului acestora”**

*În cadrul proiectului ”**PREVENIREA ȘI APĂRAREA COMUNĂ ÎN SITUAȚII DE URGENȚĂ / PREVENTION AND COMMON DEFENSE IN EMERGENCY SITUATIONS”,*

Cod proiect 2SOFT / 4.2 / 71

Proiect finanțat prin Programul ENI Cross Border Cooperation Romania Ucraina

Cod CPV: 79410000-1 - Servicii de consultanță în afaceri și în gestionare

Caietul de sarcini face parte integrantă din documentația pentru atribuirea contractului și constituie ansamblul cerințelor pe baza cărora se elaborează, de către fiecare ofertant, propunerea tehnică. *Cerințele impuse vor fi considerate ca fiind minimale*!

În acest sens, orice ofertă prezentată care conține elemente suplimentare față de cele solicitate prin Caietul de sarcini va fi luată în considerare, dar numai în măsura în care propunerea tehnică presupune asigurarea unui nivel calitativ superior cerințelor minimale din Caietul de sarcini. Ofertele care nu satisfac cerințele caietului de sarcini vor fi declarate neconforme și vor fi respinse.

# **1. INTRODUCERE - CONTEXT**

Autoritatea contractantă **UAT Comuna Sarasău,** prin **Primăria Comunei Sarasău,** cu sediul înComuna Sarasău,str. Principală, nr. 511, județ Maramureș, își propune să atribuie contractul:***”Servicii elaborare studii: Studiu privind analiza riscurilor de apariție a dezastrelor naturale și antropice și a tratamentului acestora”*,** necesar implementării  proiectului**: „PREVENIREA ȘI APĂRAREA COMUNĂ ÎN SITUAȚII DE URGENȚĂ / PREVENTION AND COMMON DEFENSE IN EMERGENCY SITUATIONS",** cod 2SOFT / 4.2 / 71, finanțat prin Programul ENI Cross Border Cooperation Romania Ucraina, Obiectivul Tematic 8 - Provocări comune în domeniul securității și securității, prioritatea 4.2 Sprijin pentru activități comune pentru prevenirea dezastrelor naturale și provocate de om, precum și acțiuni comune în timpul situațiilor de urgență.

**Obiectivul proiectului**:.

Obiectivul general al proiectului este dezvoltarea cooperării între România și Ucraina în domeniul situațiilor de urgență, pregătirea acțiunilor, dezvoltarea unităților de intervenție pentru creșterea capacității de gestionare și reacție a intervențiilor în cazurile de urgență civilă cauzate de dezastre naturale sau antropice, în Comuna Sarasău și în orașul Solotvino.

**Obiectivele specifice ale proiectului sunt:**

1. O mai bună implicare în situațiile de urgență pentru administrația publică locală prin finalizarea unității de intervenție de urgență, care constă din: mașini și echipamente mobile pentru intervenție în situații de inundații, cu mașini și echipamente specifice și dotarea celor doi parteneri cu sirene digitale de alarmă în caz de inundații și alte situații de urgență, cum ar fi incendii, probleme chimice, cutremure de pământ, incendiu forestier, etc. Acest obiectiv va fi atins prin dotarea și echiparea cu echipamentele noi, până la sfârșitul implementării proiectului. Obiectivul va fi atins în perioada de implementare a proiectului.

2. Dezvoltarea sistemului comun de gestionare a problemelor comune în zona transfrontalieră, în cele 2 comunități partenere și realizarea planurilor și strategiilor necesare pentru a asigura prevenirea inundațiilor pe drumurile și văile celor două comunități partenere, până la sfârșitul implementării proiectului.

3. Îmbunătățirea performanței personalului în situații de urgență pentru a interveni rapid și eficient în situații de urgență, până la sfârșitul implementării proiectului.

# **2. OBIECTUL CONTRACTULUI**

 Obiectul contractului vizează achiziționarea de **”Servicii elaborare studii: Studiu privind analiza riscurilor de apariție a dezastrelor naturale și antropice și a tratamentului acestora”** în cadrul proiectului „PREVENIREA ȘI APĂRAREA COMUNĂ ÎN SITUAȚII DE URGENȚĂ / PREVENTION AND COMMON DEFENSE IN EMERGENCY SITUATIONS”, în vederea implementării proiectului din punct de vedere al parametrilor timp, cost, calitate și siguranță.

Valoarea totală estimată este de **12,100,84 lei fără TVA (14.400,00 lei cu TVA)**

# **SPECIFICAȚII TEHNICE**

**Obiectul achiziției**

***”Servicii elaborare studii: Studiu privind analiza riscurilor de apariție a dezastrelor naturale și antropice și a tratamentului acestora”***

Prezentul capitol al Caietului de sarcini se referă la achiziția ”*Servicii elaborare studii: Studiu privind analiza riscurilor de apariție a dezastrelor naturale și antropice și a tratamentului acestora*”, vizând elaborării lucării necesare celor 2 parteneri în vederea asigurării cadrului comun de acțiune în cazul apariției unor situații de urgență.

 Activitățile / acțiunile pe care ofertantul trebuie să le presteze sunt de natura serviciilor de consultanță pentru elaborarea de studii, necesare atingerii obiectivelor propuse in cadrul proiectului și implementării cu succes a acestuia, astfel:

1. - Identificarea riscurilor de apariţie a dezastrelor naturale (care se produc independent de activitatea oamenilor) şi antropice (care se produc datorită activităţilor necorespunzătoare de utilizare a spaţiului geografic) în arealul comunei Sarasău RO şi orașului Solotvino UA.

2. Definirea riscurilor conform legislaţiei în vigoare

3. Linii directoare de implementare a managementului riscurilor in situaţii de urgenţă, cu aplicaţii practice

4. Metodologia de identificare, evaluare, tratare şi monitorizare a riscurilor. Aplicaţii practice – vizând respectarea prevederi legale, obiective, activităţi; tehnoredactarea şi tipărirea materialului final.

Toate serviciile prestate vor fi corelate cu cerințele Contractului de finanțare.

**Notă**: Aceste activități nu au caracter limitativ, Prestatorul putând emite și alte propuneri care vor fi analizate și agreate împreună cu Beneficiarul.

 **4. Obligațiile prestatorului și ale beneficiarului**

##  4.1. Obligațiile prestatorului

* Prestatorul răspunde de asigurarea standardelor de calitate, referitor la serviciile prestate, privind cerințele impuse conform legii.
* Prestatorul se va asigura și va garanta că specialiștii pe care îi propune în cadrul acestui contract sunt disponibili și implicați efectiv pe întreaga perioadă de derulare a contractului.
* Prestatorul își va asuma toate cheltuielile legate de resursele umane necesare, asistența și suportul logistic pentru prestarea serviciilor în cadrul proiectului, costuri considerate incluse în valoarea contractului.
* Prestatorul are in vedere asigurarea și promovarea egalității de șanse, de gen și de tratament intre angajați femei și bărbați, în cadrul relațiilor de muncă de orice fel, inclusiv prin introducerea de măsuri și dispoziții pentru interzicerea discriminărilor bazate pe criterii de sex, apartenență la grupuri minoritare, rasă, orientare religioasă, dizabilități, etc.
* Prestatorul va lua toate măsurile necesare pentru a preveni orice situație de natură să compromită realizarea cu imparțialitate și obiectivitate a activităților contractuale.
* Prestatorul va presta serviciile pe tot parcursul perioadei de implementare, până la depunerea ultimei cereri de rambursare în cadrul proiectului.

## 4.2. Obligațiile beneficiarului

* Beneficiarul va urmări și verifica resursele utilizate în activitatea prestatorului de servicii, astfel încât contractul să fie realizat cu specialiștii menționați în oferta tehnică inițială.
* Beneficiarul va pune la dispoziția prestatorului datele și informațiile pe care le deține privind realizarea serviciului de consultanță, necesare prestatorului, la solicitarea acestuia.

## 4.3. Raportări

Prestatorul va elabora și va înainta Beneficiarului spre informare, analiză, evaluare și aprobare, următoarele rapoarte de activitate:

**1. - Raportul de progres lunar** - transmis în termen de maxim 10 zile lucrătoare de la sfârșitul perioadei limita de raportare;

Rolul raportului de progres lunar este acela de a permite Beneficiarului să evalueze periodic concordanța dintre cerințele prezentului caiet de sarcini, oferta tehnică și graficul de prestare propus, cu evoluția efectivă a prestării serviciului. Scopul rapoartelor de progres este de a reduce riscurile de întârziere a derulării serviciilor precum și de a întreprinde corecțiile necesare de la abaterile constate, de către ambele părți. În cazul în care beneficiarul constată deficiențe în derulare, acesta va notifica prestatorul în vederea realizării corecțiilor necesare care se impun.

**Raportul de progres lunar va include ca cerințe minimale**:

* prezentarea succintă a tuturor activităților întreprinse în perioada de raportare;
* stadiul de realizare a prevederilor contractuale și rezultatele obținute în perioada de raportare, cumulat cu rezultatele obținute de la începerea derulării contractului, menționarea resurselor utilizate și lista cu solicitările adresate beneficiarului, precum și planificarea activităților proiectului pentru perioada următoare;
* draftul cu propunerile de acțiuni și activități pentru perioada următoare.

**2. - Raportul final** – transmis în ultima lună de implementare a proiectului de finanțare nerambursabilă.

**Raportul final va include:**

* + prezentarea tuturor activităților întreprinse și a rezultatelor obținute în perioada derulării contractului.

Rapoartele vor avea anexate: lista documentelor utilizate, minutele întâlnirilor și orice alte informații considerate relevante pentru activitatea desfășurată în cadrul contractului.

Rapoartele se vor întocmi în 1 (un) exemplar original care va fi transmis Beneficiarului, împreună cu o versiune electronică (fișiere WORD, PDF, foto, audio-video).

## 4.4. Cerințe privind tehnoredactarea și grafica

**Editarea**: lucrarea se redacta cu ajutorul aplicațiilor informatice specializate pentru editoare de text.

Toate materialele vor fi întocmite în limba română și, dacă situația și contractul o impun, se va asigura traducere neautorizată în limba engleză. Corespondența în cadrul contractului va fi redactată în limba română. Se vor utiliza ca și canale de comunicare: corespondența scrisă, e-mail, nota telefonică, comunicarea directa prin prezența fizică a prestatorului la sediul beneficiarului, a partenerului, sau în cadrul activităților proiectului.

Tehnoredactarea tuturor documentelor se va realiza într-un format accesibil, cu utilizarea diacriticelor, evidențierea titlurilor și subtitlurilor, paragrafe, numerotarea capitolelor și a subcapitolelor, menționarea sursei datelor pe baza cărora au fost generate tabele, grafice, includerea unor note de subsol pentru clarificarea unor concepte, atașarea listei cu tabelele, graficele utilizate, precum și a acronimelor și/sau prescurtărilor utilizate.

Materialele vor fi redactată în conformitate cu Manualul de Identitate Vizuală în vigoare la data derulării evenimentului. Prestatorul trebuie să se asigure că folosește și cunoaște Manualul în vigoare la data prestării serviciilor.

## 4.5. Rezultate așteptate / livrabile

Rezultatul așteptat al contractului este un serviciu de elaborae studiu, prestat în cadrul contractuluila standardele si cerințele prevăzute de clauzele contractuale.

**Livrarea**: prestatorul va livra lucrarea în format tipărit în 3 exemplare și în format electronic. Lucrarea se va transmite în format electronic și fizic, personal sau prin curier.

Alte livrabilele se materializează în materialele și documentele generate de Presator pe parcursul prestării serviciilor, cum ar fi: minute întâlniri, note, comunicări cu beneficiarul, etc. De asemenea, sunt considerate livrabile în cadrul acestui serviciu rapoartele de progres lunare / final întocmite și prezentate de către prestator, lunar / la finalul perioadei de prestare.

**Arhivarea**: prestatorul va încărca fişierele expediate pe CD/DVD şi îl va livra beneficiarului la sediul autorităţii contractante odată cu factura aferentă. Fiecare CD/DVD va fi etichetat cu denumirea documentaţiei.

# **5. DISPOZIȚII COMUNE**

1. **Documente de calificare**

Ofertantul trebuie să prezinte următoarele documente care dovedesc capacitatea de exercitare a activității profesionale:

- certificat constatator - in original sau copie legalizata sau copie cf. cu originalul, emis de Oficiul Registrului Comerțului, din care sa rezulte ca obiectul de activitate al operatorului economic include si obiectul achiziției; datele precizate in acest document vor fi reale/actuale la data limita de depunere a ofertelor.

- declarație privind partea din contract care este îndeplinită de subcontractanți și datele de identificare ale subcontractanților propuși - dacă este cazul. Subcontractanții propuși trebuie să respecte aceleași obligații ca și ofertanții.

1. **Propunerea financiară**

Ofertantul va prezenta în propunerea financiară următoarele informații:

* + - oferta financiară conform Formularului de Ofertă;
		- oferta financiară detaliată (centralizator care să reflecte structura de preț a ofertei).

Ofertantul trebuie să bugeteze corespunzător toate costurile operaționale aferente desfășurării contractului (facturi de telefon/fax, consumabile, deplasări, etc.), cheltuielile de tipărire, echipamente și logistică, precum și alte cheltuieli prevăzute în prezentul caiet de sarcini.

1. **Durata contractului**

 **Prestatorul se obligă să presteze “**Servicii elaborare studii: Studiu privind analiza riscurilor de apariție a dezastrelor naturale și antropice și a tratamentului acestora“ în cadrul proiectului ”PREVENIREA ȘI APĂRAREA COMUNĂ ÎN SITUAȚII DE URGENȚĂ / PREVENTION AND COMMON DEFENSE IN EMERGENCY SITUATIONS”, Cod proiect 2SOFT / 4.2 / 71, finanțat prin Programul ENI Cross Border Cooperation Romania Ucraina, care are o durata de implementare de 18 luni, calculata de la data semnării acestuia, respectiv de la data de 5 februarie 2020.

Durata derulării contractului de prestări servicii **este de maxim 7 luni** de la data notificată de către Beneficiar, în ordinul administrativ de începere, **fără a putea depăși data de 4 august 2021**. **Din cele maxim 7 luni maxim 6 luni sunt destinate elaborării efective a lucrării iar 1 lună este rezervată recepției și plății**.

Termenul de finalizare a contractului va putea fi prelungit prin act adițional la contractul de prestări servicii fără costuri suplimentare, până la finalizarea contractului de finanțare, doar în situația excepțională de prelungire prin Act adițional a Contractului de finanțare,

Ofertantul trebuie să prezinte un grafic de prestare a serviciilor care sa cuprindă termene pentru fiecare etapă de implementare.

1. **Drepturi de proprietate intelectuală**

 Toate produsele rezultate sau drepturi legate de acestea, inclusiv drepturile de autor și/sau orice alte drepturi de proprietate intelectuală și/sau industrială, obținute în executarea sau ca urmare a prestării serviciilor ce fac obiectul prezentului Caiet de sarcini vor fi proprietatea Beneficiarului, care le poate utiliza, publica sau transfera după cum consideră necesar, fără nici un fel de limitare.

 Prestatorul nu are dreptul să facă nici o mențiune publică, să emită sau să prezinte un document legat de prestarea serviciilor, în nume propriu sau fără o permisiune prealabilă a Beneficiarului.

1. **Capacitatea profesională**

Pentru elaborarea lucrării ofertantul va prezenta o echipă de specialiști, pluridisciplinară, care să acopere integral problematica specifică ce face obiectul documentației, respectiv toată gama de domenii și activități solicitate prin prezentul caiet de sarcini, echipă responsabilă pentru realizarea contractului de servicii, pe toată durata de derulare a contractului.

Echipa de lucru a Prestatorului va fi condusă de către un **manager de proiect** în calitate de coordonator care va purta întreaga responsabilitate pentru îndeplinirea corectă a sarcinilor descrise. În cazul în care pentru realizarea responsabilităților definite în cadrul contractului sau într-o fază ulterioară acesta va avea nevoie de personal suplimentar celui specificat în acest caiet de sarcini, managerul de proiect răspunde pentru asigurarea necesarului de resurse umane, fără costuri suplimentare.

În echipa de proiect vor fi prevăzuți, minimal, următorii specialiști:

a. Minim un manager de proiect cu minim 3 ani experiența și minim un contract de consultanță în domeniul studii de fundamentare sau similare acestora, cu studii superioare absolvite cu diplomă de licență la data depunerii ofertei

b. Minim un expert cu minim 2 ani experiență și minim un contract de consultanță în domeniul studii de fundamentare sau similare acestora, cu studii superioare absolvite cu diplomă de licență la data depunerii ofertei pentru realizarea documentațiilor suport, cu competențe lingvistice pentru limba engleză certificate. Nivel de competență solicitat este ”C2” conform Cadrul European Comun de Referință pentru Limbi.

Ofertantul trebuie să facă dovada experienței similare, respectiv, să facă dovada că în ultimii 3 ani, împliniți de la data depunerii ofertelor, a prestat servicii similare la nivelul a cel puțin unui contract care a avut ca obiect studii de fundamentare sau similare.

În oferta tehnică trebuie precizate obligatoriu de către candidați/ofertanți, informații precum: numărul și data contractului invocat drept experiență similară, beneficiarul și datele sale de contact, data și numărul documentului de recepție.

În completarea susținerii experienței similare și la solicitarea beneficiarului, ofertanții pot depune ca elemente suport și următoarele documente:

- Copii ale contractelor pe care le-au derulat în perioada de interes;

- Procese verbale de recepție la finalizarea contractelor,

- Certificate constatatoare;

- Alte documente care să certifice că serviciile similare angajate.

Experiența similară, în accepțiunea autorității contractante, este experiența în activități având ca obiect servicii de elaborare studii de impact sau similare acestora;

În vederea evaluării specialiștilor propuși ca membrii ai echipelor de lucru - ofertantul va depune în cadrul propunerii tehnice, următoarele documente:

 - Curriculum Vitae în limba română semnat de titular, actualizat la zi, în care se prezintă detaliat activitatea depusa la fiecare proiect în care a fost implicat.

 - Copii lizibile ale diplomelor/atestatelor/autorizărilor relevante pentru competentele menționate în CV, relevante pentru poziția asumata în proiect, însoțite de traducerea autorizată în limba română, dacă este cazul;

 - Declarația de disponibilitatea pentru fiecare expert cheie propus sau angajamentul de participare al persoanei/peroanelor responsabile pentru îndeplinirea contractului (dacă ofertantul nu are angajat/angajate o altă persoană/persoane).

**Beneficiarul își rezervă dreptul de a solicita și alte documente/informații care să clarifice experiența profesională specifică invocată (dacă este cazul), dar și dreptul de a verifica exactitatea datelor și informațiilor suport furnizate de ofertanți.**

# **6. CERINȚE PENTRU PREGĂTIREA OFERTEI TEHNICE**

* 1. Conținutul ofertei tehnice

Oferta tehnică va descrie detaliat Etape și elementele tehnice avute în vedere de către prestator.

Oferta tehnică va fi prezentată conform Formularului de propunere tehnică, document însoțit de:

1. Declarația pe proprie răspundere privind obligația de a respecta regulile obligatorii referitoare la condițiile de mediu, social și cu privire la relațiile de muncă, pe toata durata de îndeplinire a contractului de prestare a serviciilor (Formular D).

2. Declarația privind partea/pârțile din propunerea tehnică și financiară care au caracter confidențial (Formular D1);

3. Clauzele contractuale însușite prin semnătură sau propuneri de amendare a clauzelor specifice. Toate amendamentele vor fi formulate în faza de clarificări până la termenul limită de depunere al acestora.

Descrierea va trebui să fie sugestivă.

Propunerea tehnică va respecta în totalitate cerințele prevăzute în prezentul Caiet de sarcini și trebuie să reflecte asumarea de către ofertant a tuturor cerințelor/ obligațiilor prevăzute în Caietul de sarcini. În acest scop, propunerea tehnică va conține o descriere a serviciilor care se vor presta din care să rezulte îndeplinirea cerințelor din Caietul de sarcini respectiv prin care să se demonstreze corespondența propunerii tehnice cu specificațiile tehnice.

Oferta tehnica trebuie să conțină:

- Detalierea metodologiei de lucru aplicată pentru realizarea obiectului contractului de servicii

- Detalierea experienței ofertantului

- Detaliere resurselor umane

- Printscreen cu poziția din catalogul electronic SEAP cu oferta depusa

 - Ofertantul trebuie sa prezinte un grafic de prestare a serviciilor care sa cuprindă termene pentru fiecare etapa descrise în caietul de sarcini, după modelul de mai jos.

|  |  |  |  |  |  |  |
| --- | --- | --- | --- | --- | --- | --- |
| 1. Lucrarea/activitatea
 | Luna 1 | Luna 2 | .. | .. | Luna n-1 | Luna ”n” (maxim 7) |
|  |  |  |  |  |  |  |
|  |  |  |  |  |  |  |
| Recepție, plată 1 |  |  |  |  |  | **x** |

1. Linie obligatorie a fi păstrată

* 1. Modul de prezentare al ofertei tehnice:

Ofertele, orice corespondență și documente legate de procedura de atribuire, transmise între ofertant și autoritatea contractanță trebuie trimise în limba română.

Documentele emise în altă limbă vor fl prezentate de ofertant numai însoțite de traducerea autorizată în limba romană.

Perioada de valabilitate a ofertei - 30 de zile de la data limită de depunere a ofertelor.

Orice document întocmit de ofertant și/sau de personalul acestuia vor fi depuse în original.

Orice document care nu este emis de ofertant poate fi depus în oricare din formele original, copie legalizată, copie lizibilă certificată pentru conformitate cu originalul.

# **7. CERINȚE PRIVIND MODUL DE ÎNTOCMIRE A PROPUNERII FINANCIARE**

Ofertantul va prezenta formularul de ofertă financiară - Formularul C, care va include propunerea financiară în lei, fără TVA, precum și termenul de îndeplinire al contractului propus/asumat, document semnat de persoana împuternicită legal.

# **8. CRITERIUL DE ATRIBUIRE**

Criteriul de atribuire a contractului de **”Servicii elaborare studii: Studiu privind analiza riscurilor de apariție a dezastrelor naturale și antropice și a tratamentului acestora” este ”prețul cel mai scăzut”**

# **9. RECEPȚIA**

Beneficiarul semnează procesul verbal de recepție finală, efectuarea plății urmând a se realiza pe baza facturii emise de către Prestator, după ce Beneficiarul e emis o notă cu privire la finalizarea procesului de recepție.

Recepția cantitativă și calitativă se realizează la sediul beneficiarului, de către reprezentanții desemnați ai autorității contractante, în condițiile tehnice impuse de cerințele prezentului caiet de sarcini. Recepția trebuie realizată în termen de cel mult 15 zile lucrătoare de la data depunerii raportului final și a documentației suport.

Ofertantul are obligația de a livra livrabilele și de a presta serviciile la adresa autorității contractante, respectiv: comuna Sarasău, str. Principală, nr 511, jud. Maramureș, costurile aferente făcând parte din valoarea contractului.

# **10. MODALITĂȚI DE PLATĂ**

Plata se va face pe baza facturii emise la finalul perioadei contractuale doar după efectuarea recepției de către autoritatea contractantă. Facturarea se va face în conformitate cu cerințele financiare impuse prin legislația națională și contractele de grant aferente proiectelor pentru care se face achiziția. În acest sens nu se vor accepta facturi parțiale și orice nereguli vor fi semnalate prestatorului pentru remediere. Autoritatea contractantă își rezervă dreptul de returna facturile care nu respectă condițiile impuse prin documentația de atribuire.

# **11. DISPOZIȚII FINALE**

Oferta care nu îndeplinește cerințele prezentului Caiet de sarcini va fi descalificată. În cazul în care nu pot fi satisfăcute toate cerințele minime impuse, oferta se respinge ca fiind neconformă.

Omiterea informațiilor cerute în documentația de atribuire sau prezentarea unei oferte necorespunzătoare ori incomplete față de documentele impuse de proceduri, reprezintă riscuri asumate de ofertant.

Ofertantul suportă toate cheltuielile datorate elaborării și prezentării ofertei sale, indiferent de rezultatul obținut în urma finalizării procedurii achiziției publice.

**Întocmit:**

**Livia Grigor**

**Expert tehnic**

|  |  |  |
| --- | --- | --- |
|  |  |  |